**31. 3. 2020. - Ulazak u Jeruzalem – Cvjetnica i Posljednja večera**

Poštovani roditelji i dragi učenici,

Crkva se u ovom korizmenom tjednu priprema za Cvjetnicu.

Cvjetnica je blagdan Isusovog svečanog ulaska u Jeruzalem, gdje ga mnoštvo dočekuje kao kralja, što On i jeste. Međutim Isus pokazuje da je tu za sve nas, a ne samo za pojedince ili određenu grupu ljudi. „Ja dođoh da život imaju“, naglašava Isus.

Kličući zajedno s mnoštvo „Hosana“, molimo za sve ljude: Neka nam Dobri Bog udijeli svako dobro i neka nas štiti od svega zla.

U ovom radnom tjednu obradit ćemo temu: **Ulazak u Jeruzalem – Cvjetnica i Posljednja večera.**

Podsjetimo se: zadnji puta smo govorili o Petru i njegovom javnom svjedočenju za Isusa. Petar je za Isusa rekao: „Ti si Sin Božji“. Hoće li Petar ostati čvrst u vjeri (uz Isusa) ili će izgubiti hrabrost na prvi znak nevolje? Odgovore ćemo dobiti u današnjim temama.

Naša **prva** tema je: **Ulazak u Jeruzalem – Cvjetnica**

**ČITANJE BIBLIJSKOG TEKSTA Mk 11, 1-11 (Mesijanski ulazak u Jeruzalem)**

Kad se približe Jeruzalemu, Betfagi i Betaniji, do Maslinske gore, pošalje dva učenika i kaže im: "Hajdete u selo pred vama. Čim u nj uđete, naći ćete privezano magare koje još nitko nije zajahao. Odriješite ga i vodite. Ako vam tko reče: 'Što to radite?' recite: 'Gospodinu treba', i odmah će ga ipak ovamo pustiti." Otiđoše i nađoše magare privezano uz vrata vani na cesti i odriješe ga. A neki od nazočnih upitaše: "Što radite? Što driješite magare?" Oni im odvrate kako im reče Isus. I pustiše ih. I dovedu magare Isusu, prebace preko njega svoje haljine i on zajaha na nj. Mnogi prostriješe svoje haljine po putu, a drugi narezaše zelenih grana po poljima. I oni pred njim i oni za njim klicahu: *"Hosana! Blagoslovljen Onaj koji dolazi u ime Gospodnje!* Blagoslovljeno kraljevstvo oca našega Davida koji dolazi! *Hosana* u visinama!"

* Nakon pročitanog teksta, pogledajte video Isusov svečani ulazak u Jeruzalem (2:00)

<https://www.youtube.com/watch?v=8oAcJvX98H8>

**Nakon ovog teksta pročitajte tekst u udžbeniku na stranici** **76.**

Udžbenik nije predvidio školu na daljinu. Zato nećete pročitati sve na toj stranici. Čitajte do rečenice: **Potom ga svežu, odvedu i predaju...**

Kamo Isus odlazi nakon što je sa svojim učenicima imao posljednju večeru?

Zašto Isus moli u Maslinskom vrtu ili što Isus moli?

Zašto su Isusa uhvatili, kad ga je narod tako lijepo dočekao u nedjelju?

Spominje li se Petar igdje u tekstovima. Što misliš zašto je tako?

**Ovo su vaši zadatci:**

* Ukoliko ste u mogućnosti odigrajte kviz na poveznici, a možete odigrati i Cvjetnica (anagram) ili osmosmjerku

<https://learningapps.org/watch?v=p47x24egc20> CVJETNICA NEDJELJA MUKE GOSPODNJE,

<https://wordwall.net/hr/resource/981393/cvjetnica?ref=embed-iframe> Cvjetnica (anagram)

<https://wordwall.net/hr/resource/980970/vjeronauk/nedjelja-cvjetnica> nedjelja Cvjetnica (osmosmjerka)

* Naslov u bilježnici je: **ULAZAK U JERUZALEM -** **CVJETNICA**.
* Nadopunite rečenice i prepišite ih u bilježnicu.
* Pitanja ne prepisujte, ali na njih odgovorite punom rečenicom.

**ZAPIŠIMO: Ulazak u Jeruzalem – Cvjetnica**

**Nadopuni rečenice:**

Isus je bio na putu za\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

Stigavši u blizinu grada učenike je poslao po \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

Isus u Jeruzalem dolazi kao \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

Ljudi su Isusa dočekali mašući \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

Ispred njega su prostirali \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

Ljudi su Isus klicali \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

Mnogi su u njemu prepoznali \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

**Odgovori na pitanja punom rečenicom (pitanja ne prepisuj):**

Kamo Isus odlazi nakon što je sa svojim učenicima imao posljednju večeru?

Zašto Isus moli u Maslinskom vrtu ili što Isus moli?

Zašto su isusa uhvatili, kad ga je narod tako lijepo dočekao u nedjelju?

Spominje li se Petar igdje u tekstovima. Što misliš zašto je tako?

Molim vas da do 7. 4. 2020. riješite zadatke.

Vjeroučiteljica će pregledati bilježnice i radne bilježnice prilikom povratka u redovnu nastavu.

Do idućeg puta neka vam Bog udijeli svako dobro i neka vas štit od svega zla.